CELEX: 32016D0063
Language: fi
Date: 2016-01-15 00:00:00
Title: Neuvoston päätös (EU) 2016/63, annettu 15 päivänä tammikuuta 2016, Kroatian liittymisestä Euroopan unionista tehdyn sopimuksen K.3 artiklan 2 kohdan c alakohdan nojalla tehtyyn yleissopimukseen sellaisen lahjonnan torjumisesta, jossa on osallisena Euroopan yhteisöjen virkamiehiä tai Euroopan unionin jäsenvaltioiden virkamiehiä

21.1.2016   
            
            
               FI
            
            
               Euroopan unionin virallinen lehti
            
            
               L 14/23
            
         NEUVOSTON PÄÄTÖS (EU) 2016/63,
   annettu 15 päivänä tammikuuta 2016,
   Kroatian liittymisestä Euroopan unionista tehdyn sopimuksen K.3 artiklan 2 kohdan c alakohdan nojalla tehtyyn yleissopimukseen sellaisen lahjonnan torjumisesta, jossa on osallisena Euroopan yhteisöjen virkamiehiä tai Euroopan unionin jäsenvaltioiden virkamiehiä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Kroatian liittymissopimuksen,
   ottaa huomioon Kroatian liittymisasiakirjan ja erityisesti sen 3 artiklan 5 kohdan,
   ottaa huomioon Euroopan komission suosituksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Euroopan unionista tehdyn sopimuksen K.3 artiklan 2 kohdan c alakohdan nojalla tehty yleissopimus sellaisen lahjonnan torjumisesta, jossa on osallisena Euroopan yhteisöjen virkamiehiä tai Euroopan unionin jäsenvaltioiden virkamiehiä (2), jäljempänä ’virkamiesten lahjonnan torjumisesta tehty yleissopimus’, allekirjoitettiin 26 päivänä toukokuuta 1997, ja se tuli voimaan 28 päivänä syyskuuta 2005.
            
         
               (2)
            
            
               Kroatian liittymisasiakirjan, jäljempänä ’liittymisasiakirja’, 3 artiklan 4 kohdassa määrätään, että Kroatia liittyy jäsenvaltioiden välillä tehtyihin yleissopimuksiin ja pöytäkirjoihin, jotka on lueteltu liittymisasiakirjan liitteessä I ja joihin sisältyy muun muassa virkamiesten lahjonnan torjumisesta tehty yleissopimus. Niiden on määrä tulla Kroatian osalta voimaan neuvoston määrittämänä päivänä.
            
         
               (3)
            
            
               Liittymisasiakirjan 3 artiklan 5 kohdan mukaisesti neuvosto päättää kaikista näihin yleissopimuksiin ja pöytäkirjoihin liittymisen johdosta tarvittavista mukautuksista,
            
         ON HYVÄKSYNYT TÄMÄN PÄÄTÖKSEN:
   1 artikla
   Virkamiesten lahjonnan torjumisesta tehty yleissopimus tulee voimaan Kroatian osalta sitä päivää seuraavan kuukauden ensimmäisenä päivänä, jona tämä päätös julkaistaan.
   2 artikla
   Virkamiesten lahjonnan torjumisesta tehdyn yleissopimuksen kroaatinkielinen teksti (3) on todistusvoimainen samoin ehdoin kuin virkamiesten lahjonnan torjumisesta tehdyn yleissopimuksen muut tekstit.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 15 päivänä tammikuuta 2016.
      
         
            Neuvoston puolesta
         
         
            Puheenjohtaja
         
         J.R.V.A. DIJSSELBLOEM
      
   
   
      (1)  Lausunto annettu 10. kesäkuuta 2015 (ei vielä julkaistu virallisessa lehdessä).
   
      (2)  EYVL C 195, 25.6.1997, s. 2.
   
      (3)  Yleissopimuksen kroaatinkielinen toisinto on julkaistu virallisen lehden erityispainoksessa (Luku 19, nide 014, s. 120).